OpenLLM-France/wikimedia huggingface dataset:
# Gaasterlân-Sleat

Gaasterlân-Sleat (Gaasterland-Sloten en neerlandès) és un antic municipi de la província de Frísia, al nord dels Països Baixos. L'1 de gener de 2009 tenia 10.284 habitants repartits per una superfície de 209,29 km² (dels quals 114,06 km² corresponen a aigua). Limita al nord amb Nijefurd, Wymbritseradiel i Skarsterlân. A partir de l'1 de gener de 2014, Gaasterlân-Sleat es fusiona amb Lemsterland i Skarsterlân i conformen el municipi nou De Friese Meren.

## Administració

El consistori actual, després de les eleccions municipals de 2007, és dirigit pel conservador Willem Hoornstra. El consistori consta de 15 membres, compost per:
* Crida Demòcrata Cristiana, (CDA) 5 escons
* Partit Nacional Frisó, (FNP) 3 escons
* Partit del Treball, (PvdA) 3 escons
* Partit Popular per la Llibertat i la Democràcia, (VVD) 2 escons
* ChristenUnie, 1 escons
* Gemeinden Belangen, 1 escó

## Galeria d'imatges

* Església de Sint Odulphus
* Església de Sondel
* De Paadwizer
# Gagea mauritanica

La gagea mauritànica (Gagea mauritanica) és una espècie de la família de les liliàcies endèmica de l'oest del Mediterrani: Algèria, Sud d'Itàlia, Sud de França... En tot l'estat espanyol només té dues poblacions conegudes a l'illa de Mallorca, fet que va provocar que es catalogués com espècie en perill crític d'extinció a la llista vermella de la flora amenaçada que elabora el MITECO (quan només s'havia trobat en una primera localitat)

## Descripció

Als Països Catalans hi ha una desena d'espècies del gènere Gagea, bastant similars entre elles: amb flors estelades amb 6 tèpals de color groguenc (sovint verdoses pel costat de fora), que surten d'uns bulbs subterranis i tenen fulles primes, més aviat linears. La majoria d'elles alternen la reproducció asexual, a través dels bulbs, amb la reproducció sexual quan floreixen. La gagea mauritànica viu en erms terofítics calcícoles, unes comunitats on predominen les espècies anuals, que poden restar indetectables durant les èpoques desfavorables i només apareixen quan plou. Per això podria ser més abundant del que sembla, per que poden existir exemplars que no arribin a florir i es reprodueixin només vegetativament (com és el cas d'alguna població de França que només s'ha trobat en estat vegetatiu).
Quan arriba a florir, es diferencia de les altres per no tenir fulles a la tija i per tenir els pedicels i unes fulles bracteals modificades (que surten sota de la flor) més o menys peludes (pubescents).

## Sinònims

Gagea apulica Peruzzi & J.-M.Tison és el nom que li han donat a les poblacions de Sicília.

## Referències

* ↑ Oriol de Bolòs i Josep Vigo. Flora dels Països Catalans. Barcelona: Ed. Barcino, 1995, p. Vol.IV, pàg.77. ISBN 84-7226-698-2.
* ↑ «Gagea mauritanica» (en castellà). MITECO. [Consulta: 24 març 2024].
* ↑ Ginés López González, (g.Gagea). «Gagea». A: CSIC. Flora iberica (en castellà). Madrid: Real Jardín Botánico, 1986-2012 [Consulta: 23 març 2024].
* ↑ «Gagea apulica» (en italià). Acta plantarum.

## Enllaços externs

* Fitxa de la G.apulica a Actaplantarum (en italià)
* Fitxa de G.mauritanica a l'Herbari Virtual del Mediterrani Occidental
# Quintanapalla

Quintanapalla és un municipi de la província de Burgos a la comunitat autònoma de Castella i Lleó. Forma part de la comarca d'Alfoz de Burgos.

## Demografia

Evolució demogràfica :
| 1991 | 1996 | 2001 | 2004 |
| 135 | 126 | 115 | 116 |
# Prole (desambiguació)

«Prole» té aquests significats:
* Prole , fills, descendència o llinatge.
* Proletariat , classe social baixa sense propietats, classe obrera, classe treballadora.
** Proletarii (els que crien fills), era el terme aplicat a l'antiga Roma a la classe social més baixa.
** Proles, la denominació de la classe proletària en la novel·la de George Orwell 1984.
* Prole, Iowa, localitat en el mig oest dels Estats Units.
* Próle, un poble de Polònia
# Kitami

Kitami (, Kitami-shi) és una ciutat i municipi japonés situat a la subprefectura d'Okhotsk, a Hokkaido. Tot i no ser la capital de la subprefectura, la qual és Abashiri, Kitami és el municipi més poblat d'aquesta i el 8é més poblat de tot Hokkaido.
El municipi de Kitami es troba al centre de la subprefectura d'Okhotsk, fent costa amb la mar del mateix nom.

## Història

Kitami en els seus orígens es deia Notsukeushi, tot i que als anys 40 van canviar aquest nom d'origen ainu.

### Cronologia

* 1872: Es crea la vila de Notsukeushi.
* 1875: Notsukeushi és escrita ara amb kanji, abans ho era amb katakana.
* 1910: Arriba el tren a la població, connectant-la amb Sapporo.
* 1915: Les viles de Rubeshibe i Oketo se separen de Notsukeushi.
* 1916: Notsukeushi arriba a l'status de poble.
* 1921: Les viles de Tanno i Ainonai es segreguen de Notsukeushi.
* 1942: Notsukeushi es converteix en una ciutat passant a ser anomenada Kitami.
* 1956: La vila d'Ainonai torna a formar part de Kitami.
* 2006: Els municipis de Rubeshibe, Tanno i Tokoro, tots del districte de Tokoro, són absorbits per Kitami.
# Sadkó

Sadkó és una bilina, una saga èpica medieval de Rússia, part de la mitologia eslava. El títol és el nom del seu protagonista, un aventurer, mercader i músic de gusli de la ciutat de Nóvgorod.
Sadkó era un pobre músic que es guanyava la vida tocant el gusli. Un dia, entrist perquè ningú l'havia contractat per amenitzar les seves festes es va posar a tocar a la riba del llac Ilmen. El tsar de les aigües va sentir la seva música i es va oferir a ajudar-lo a aconseguir diners a canvi que anés a tocar el gusli a la vora del llac. Li va dir a Sadkó que s'apostés amb els mercaders locals que era capaç de pescar peixos d'or al llac Ilmen. Els mercaders se’n van riure però van acceptar l'aposta, però Sadkó la va guanyar perquè el tsar de les aigües li va lliurar els peixos. Els mercaders van haver de pagar l'aposta i Sadkó es va convertir en un ric mercader.
Amb la riquesa Sadkó també es va convertir en un home orgullós i va intentar controlar tot el comerç de Nóvgorod, però al no aconseguir-ho va trencar la promesa que li havia fet al tsar de les aigües i no va anar a tocar el gusli a la seva cort. Mentre navegava pel mar el tsar va provocar una tempesta que va detenir els vaixells de Sadkó. Ell i els seus mariners van intentar apaivagar alla al tsar llançant or a l'aigua, però la tempesta no va cessar i la tripulació va obligar a Sadkó a llançar-se al mar. Allà va haver de tocar el gusli pel tsar de les aigües.
Quan el tsar de les aigües va començar a ballar es van produir moltes tempestes, i molts vaixells de Nóvgorod es van enfonsar. Els mariners van resar a Sant Nicolau perquè els salvés.
Una nit, mentre Sadkó descansava a la vora del mar, un vell canós (Sant Nicolau) s'apropà i li va dir que els balls del tsar de les aigües provocaven tempestes i que havia de trencar el seu gusli. No obstant això, el tsar el va intentar retenir oferint-li una dona, i per alliberar-se, Sadkó hauria de triar a la d'aspecte més horrible. Sadkó va seguir el consell de l'ancià i es va lliurar de la servitud del tsar de les aigües, despertant-se a la costa del llac Ilmen i reunint-se amb la seva família a Nóvgorod, on es va convertir en un home bo i generós que seria recordat amb afecte a la ciutat.

## Enllaços externs

* Bilina sobre el ric comerciant Sadko (rus).
# Vilata

Vilata (francès Villate) és un municipi francès del departament de l'Alta Garona a la regió d'Occitània.

## Referències

* ↑ Toponímia occitana
# Kitana Kiki Rodriguez

Kitana Kiki Rodriguez és una actriu estatunidenca. És coneguda pel seu paper de Sin-Dee Rella de la pel·lícula Tangerine (2015) de Sean S. Baker. Les primeres campanyes pels Oscar a actrius obertament transgènere anaven dirigides per a Rodriguez i Mya Taylor per Tangerine. Es va dedicar durant un temps al treball sexual.

## Filmografia
### Cinema

| Any | Títol | Paper | Notes |
| 2015 | Tangerine | Sin-Dee Rella | Nominada – Independent Spirit a la millor actriu Nominada—Premi Gotham a la millor actuació revelació |

### Televisió

| Any | Títol | Paper | Notes |
| 2015 | Made in Hollywood | Ella mateixa | Episodi: "10.37" |

## Referències

* ↑ Kitana Kiki Rodriguez a Internet Movie Database (anglès)
* ↑ «Tangerine's Stars Have Turned a Movie Into a Movement».
* ↑ Gardner, Chris. «'Tangerine' Stars Mya Taylor and Kitana "Kiki" Rodriguez on the Perks of Fame, Caitlyn Jenner and Donuts». Hollywood Reporter, 23-07-2015. [Consulta: 30 novembre 2015].
* ↑ Out.com Editors. «Out100: Mya Taylor & Kitana Kiki Rodriguez | Out Magazine». Out.com, 09-11-2015. [Consulta: 30 novembre 2015].
* ↑ «Magnolia Pictures pushes Oscars nod for trans actresses | Spectrum». Spectrum.suntimes.com. Arxivat de l'original el 2015-10-19. [Consulta: 7 octubre 2015].
* ↑ «Nominations BEST FEMALE LEAD Arxivat 2016-03-04 a Wayback Machine.». Spiritawards.com. [Consulta: 30 novembre 2015].
# Gertrude Grob-Prandl

Gertrude Grob-Prandl (Viena, 11 de novembre de 1917 - Viena, 16 de maig de 1995) va ser una soprano wagneriana austríaca.

## Biografia

Grob-Prandl va néixer a Viena i va estudiar a l'Acadèmia de Música de Viena amb Singer-Burian. Originalment, tenia la intenció de convertir-se en professora de piano, però els professors del conservatori van començar a notar la mida de la seva veu i la van col·locar a una classe de cant. Va debutar el 1939 a la Vienna Volksoper com a Santuzza de l'òpera Cavalleria rusticana de Pietro Mascagni. Es va especialitzar en papers de major envergadura, com ara Isolda, Brünnhilde i Turandot.
Irmgard Seefried va comentar una vegada que "les parets van tremolar" quan Grob-Prandl va cantar Turandot. A diferència de molts grans wagnerians, va cantar també obres de Mozart.
Al Gran Teatre del Liceu de Barcelona va actuar en les temporades 1950-1951, 1951-1952, 1953-1954, 1958-1959, 1959-1960, 1962-1963, 1964-1965 i 1965-1966. Va rebre la Medalla d'Or del Liceu el 23 de gener de 1960, durant la darrera representació de Götterdämmerung.
Els enregistraments disponibles d'elle inclouen Donna Anna a Don Giovanni, Isabelle a Robert le Diable, Brünnhilde, Isolde, La Reina de la Nit de Die Zauberflöte, així com Elektra, Turandot i Elettra a Idomeneo. També hi ha una antologia del seu treball en solitari.
Es va retirar dels escenaris el 1972. Va morir el 16 de maig de 1995 a la ciutat del seu naixement.

## Referències

* ↑ J.B. Steane (2002). "Grob-Prandl, Gertrude". Grove Music Online (8th ed.). Oxford University Press. doi:10.1093
* ↑ Gertrude Grob-Prandl a Allmusic
* ↑ A. «Liceo - Homenaje a la soprano Gertrude Gorb-Prandl» (PDF) (en castellà). La Vanguardia, 26-01-1960, pàg. 24 [Consulta: 5 agost 2024].
# Ramiro Oliveros Fernández

Ramiro Oliveros Fernández (Madrid, 13 de març de 1941 - Pozuelo de Alarcón, 26 d'abril de 2023) fou un actor espanyol.
Després d'abandonar els seus estudis de medicina s'instal·la primer a Londres per a seguir estudis d'art dramàtic al Royal Court Theatre i posteriorment a París i Frankfurt on dirigeix un grup teatral espanyol.
De retorn a Espanya en 1965, forma el grup de teatre Nasto i va consolidant una respectable carrera sobre els escenaris, amb obres com Los gigantes de la montaña (1977), de Pirandello, Las bacantes (1978), d'Eurípides al Festival de Teatre Clàssic de Mèrida o El gran teatro del mundo (1981), de Calderón de la Barca, al Centro Cultural de la Villa de Madrid.
A principis de la següent dècada debuta en televisió amb diferents espais per a TVE, com Hora once (1972) o Teatro de siempre (1972) per a, finalment, posar-se davant d'una càmera a El pantano de los cuervos, de Manuel Caño.
Durant els anys setanta i vuitanta roda entorn d'una trentena de títols entre els quals figuren Ya soy mujer (1974), de Manuel Summers, Más allá del deseo (1976), de José Antonio Nieves Conde, Memorias de Leticia Valle, de Miguel Ángel Rivas o El poderoso influjo de la luna (1980), d'Antonio del Real.
Compagina la seva carrera cinematogràfica amb una assídua presència en la pantalla petita: La saga dels Rius (1976), Estudio 1, Los Mitos i Novela, als anys 70; Los gozos y las sombras, La máscara negra i Régimen abierto als anys 80; Todos los hombres sois iguales als anys 90.
En 1977 va contreure el seu segon matrimoni amb la fotògrafa argentina Consuelo Buenader, de la qual es va separar en 1982. Anteriorment, es va casar i va enviduar d'una dona amb la qual va tenir dos fills.
Es va casar civilment des de 1982, amb la cançonetista Concha Márquez Piquer. Aquest mateix any fou convidat per Televisa a protagonitzar al costat de Silvia Pinal la telenovel·la Mañana es primavera.
Va tenir una filla amb Concha, Iris Amor, en 1988.

## Filmografia (seleccionada)

* Spanish Fly (1975)
* Terapia al desnudo (1975)
* Novios de la muerte (1975)
* La cruz del diablo (1975)
* La ragazza dal pigiama giallo (1977)

## Referències

* ↑ Ramiro Oliveros a teatro.es
* ↑ Ramiro Oliveros a decine21.com
* ↑ La «pesadilla» de Concha Márquez Piquer y Ramiro Oliveros, ABC, 24 d'abril de 2004
* ↑ La fortaleza de Silvia Pinal tras la muerte de su hija Viridiana Alatriste, Nueva Mujer, 21 de maig de 2020

## Enllaços externs

* Fitxa de Ramiro Oliveros Fernández a ElDoblaje.
# Pseudacris cadaverina

Pseudacris cadaverina és una espècie de granota nord-americana que fa entre 2,9 i 5 cm de longitud.

## Referències

* Fordham et al (2006). Pseudacris cadaverina. Llista Vermella de la UICN, Unió Internacional per a la Conservació de la Natura, 2006. Consultat el 5 gener 2008 (en anglès). (anglès)
# Nerill

Nerill és un poble del municipi de les Paüls, situat a la vall de Castanesa, a la comarca de la Ribagorça d'Aragó. Està situat dalt d'un turó, a 1.502 metres, al nord-oest de la vila de les Paüls i al nord de la carretera N-260, on hi ha el coll d'Espina.
Fins al 1.966 formà terme independent. Després es fusionà amb Espés, que estava dividit en dos nuclis: Espés de Dalt i Espés de Baix (municipi des del segle xix), i també Abella. Entre Nerill i Ardoné està el puig o Tossal de Sant Marc, de 1.649 metres d'altitud. L'església parroquial està dedicada a sant Tomàs.
Segons el cens de l'any 1385 a Nerill hi havia 9 morabatins de l'abat del Monestir d'Alaó: «Ramon de Font de Vila, Johan de Castarner, Son genrre, Guiem Çirera, Minget del Puy, Lober Çirera, Lo maçip de Pere Font de la Villa, Domenya, clauera del abat d'Elins i Pedriar». L'any 1980 hi havia 35 habitants; el 1991, 18; l'any 2006 tenia 16 habitants i el 2011, 22 habitants.

## Antic municipi

* Nerill (cap municipal).
* Les caseries de les Llagunes.
* Denui és un llogaret situat a 1.312 metres d'altitud sota la serralada que separa les conques de la Noguera Ribagorçana i del riu Isàvena.
* Ardoné, situat a la serra que separa el riu Isàvena de la Valira de Castanesa, a 1.360 metres d'altitud.

## Vegeu també

* Vall de Castanesa
* Espés

## Referències

* 1 2 3 «Nerill». Gran Enciclopèdia Catalana. Barcelona: Grup Enciclopèdia Catalana.
* ↑ «Nerill». Gran Enciclopèdia Catalana. Barcelona: Grup Enciclopèdia Catalana.
* ↑ «Nerill». Gran Enciclopèdia Catalana. Barcelona: Grup Enciclopèdia Catalana.
* 1 2 Cruchaga, Luis Javier. PRAMES. Turbón y Sierra de Sis (en castellà). PRAMES, 2002, p. 40 (Mapas excursionistas, 12). ISBN 84-8321-123-8.
* ↑ Vilà i Valentí, J. [et al.].. Atles Universal Català (Gran Enciclopèdia Catalana). Barcelona: Enciclopèdia Catalana, abril de 1986. ISBN 8485194411. p. 26 G-2
* ↑ «Nerill». Gran Enciclopèdia Catalana. Barcelona: Grup Enciclopèdia Catalana.
* ↑ «Nerill». Gran Enciclopèdia Catalana. Barcelona: Grup Enciclopèdia Catalana.
* ↑ «Historia del Condado de Ribagorza». Arxivat de l'original el 2017-10-26. [Consulta: 18 octubre 2015].
* ↑ «Gran Enciclopèdia Aragonesa, Nerill». Arxivat de l'original el 2016-03-04. [Consulta: 16 octubre 2015].
* ↑ «Nerill». Gran Enciclopèdia Catalana. Barcelona: Grup Enciclopèdia Catalana.
* ↑ «Nerill». Gran Enciclopèdia Catalana. Barcelona: Grup Enciclopèdia Catalana.
* ↑ «Nerill». Gran Enciclopèdia Catalana. Barcelona: Grup Enciclopèdia Catalana.
# Kotzebue

* Aquest article tracta sobre el poble d'Alaska. Vegeu-ne altres significats a «Otto von Kotzebue».
Kotzebue és un municipi d'Alaska (Estats Units) que té 2.983 habitants d'acord amb el cens de 2022.
És una ciutat del districte nord-oest de l'Àrtic a l'estat d'Alaska dels Estats Units. És el municipi, que amb diferència te la comunitat amb major volum i el centre econòmic i de transport de la subregió d'Alaska que abasta el municipi.

## Història

A causa de la seva ubicació i grandària, Kotzebue va servir com a centre comercial i de reunió per a les diverses comunitats de la regió. Els rius Noatak, Selawik i Kobuk desemboquen prop de Kotzebue per formar un centre de transport a punts de l'interior. A més de la gent dels pobles de l'interior, els habitants de l'Extrem Orient rus, van arribar a comerciar a Kotzebue. Pells, oli de foca, pells, rifles, municions i pells de foca eren alguns dels articles comercialitzats. La gent també es va reunir per a competicions com els actuals World Eskimo Indian Olympics. Amb l'arribada dels baleners, comerciants, cercadors d'or i missioners, el centre comercial va viure una època d'expansió.

## Referències

* ↑ «Kotzebue (Northwest Arctic, Alaska, USA)». citypopulation.de. [Consulta: 10 març 2024].
* ↑ Hirschfelder, Arlene B.; Molin, Paulette Fairbanks. The Extraordinary Book of Native American Lists (en anglès). Scarecrow Press, 2012, p. 430. ISBN 978-0-8108-7709-2.
* ↑ Vanstone, James W. «An Early Nineteenth-Century Artist in Ahska: Louis Choris and the First Kotzebue Expedition». The Pacific Northwest Quarterly, 51, 4, 1960, pàg. 145–158. ISSN: 0030-8803.
* ↑ Gorokhovich, Yuri; Leiserowiz, Anthony «Historical and Future Coastal Changes in Northwest Alaska». Journal of Coastal Research, 28, 1A, 01-01-2012, pàg. 174–186. DOI: 10.2112/JCOASTRES-D-11-00031.1. ISSN: 0749-0208.
# Kotélnikovo (Kursk)

* Per a altres significats, vegeu «Kotélnikovo».
Kotélnikovo (en rus: Котельниково) és un poble de l'óblast de Kursk, a Rússia, que en el cens del 2010 tenia 465 habitants. Pertany al districte rural d'Oboian.

## Referències

* ↑ «Bogatyrëvo». GeoNames. [Consulta: 6 abril 2019].
# Kraborovice

Kraborovice és una localitat del districte de Havlíčkův Brod a la regió de Vysočina, República Txeca, amb una població estimada a principis de l'any 2018 de 97 habitants.
Està situada al nord de la regió, prop de la riba del riu Sázava —un afluent dret del riu Moldava— i de les regions de Bohèmia Central i Pardubice.

## Referències

* ↑ Citypopulation.de Estadístiques del districte de Havlíčkův Brod. Consultat el 5 d'agost de 2018.
# Kattitturdur

Kattitturdur (en rus Khinalug, àzeri Xınalıq; altres noms Kətş, Khanaluka, Khanalyk, Khinalykh, i Khynalyk) és un grup ètnic del Caucas, que parlen una llengua del gruo ibero-caucàsic del nord-est. Al cens de 1926 es comptabilitzaven 1540 parlants de la llengua però només 105 es declaraven ètnics khinalugs. La seva religió és musulmana de l'escola xafiïta. L'aul Khinalug del que els russos agafen el nom del poble, està situat a la vall del braç dret superior del Kudyal-čay a la zona de la muntanya Shakhdagh, districte de Konakhkend, rayon de Quba, a l'Azerbaidjan. Són en majoria ramaders i pagesos. Es creu que ara són uns 2500.

## Referències

* Xinaliq, website oficial Arxivat 2018-10-08 a Wayback Machine.
* Xinaliq.com website turístic
* The World Monuments Fund 2008 Watch Listing for Khinalug
# Katwijk

Katwijk és un municipi de la província d'Holanda Meridional, al sud dels Països Baixos. L'1 de gener del 2009 tenia 61.371 habitants repartits sobre una superfície de 31,06 km² (dels quals 6,4 km² corresponen a aigua). Limita amb el Noordwijk, Teylingen, Oegstgeest, Leiden, i Wassenaar.

## Personatges il·lustres

* Dirk Kuyt, futbolista

## Enllaços externs

* www.katwijk.nl
# Kryptolebias ocellatus

Kryptolebias ocellatus és un peix de la família dels rivúlids i de l'ordre dels ciprinodontiformes.

## Morfologia

Els mascles poden assolir els 6 cm de longitud total.

## Distribució geogràfica

Es troba a Sud-amèrica.

## Referències

* ↑ BioLib (anglès) i (txec)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Kryptopterus apogon

Kryptopterus apogon és una espècie de peix de la família dels silúrids i de l'ordre dels siluriformes.

## Morfologia

Els mascles poden assolir els 130 cm de llargària total.

## Distribució geogràfica

Es troba a la península de Malaca, Sumatra i Borneo, incloent-hi les conques dels rius Mekong i Chao Phraya.

## Referències

* 1 2 FishBase (anglès)
* ↑ Baird, I.G., V. Inthaphaisy, P. Kisouvannalath, B. Phylavanh i B. Mounsouphom 1999. The fishes of southern Lao. Lao Community Fisheries and Dolphin Protection Project. Ministry of Agriculture and Forestry, Lao PDR.161 p.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Roberts, T.R. 1989. The freshwater fishes of Western Borneo (Kalimantan Barat, Indonesia). Mem. Calif. Acad. Sci. 14:210 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Keithconnita

La keithconnita és un mineral de la classe dels sulfurs. Rep el seu nom de Herbert Keith Conn (1923), geòleg canadenc i oficial de mina, clau en el descobriment de les mineralitzacions de platí i pal·ladi del dipòsit de Stillwater, i qui proporcionà el material per al seu estudi.

## Característiques

La keithconnita és un sulfur, un tel·lurur de pal·ladi de fórmula química Pd$_{20}$Te₇. Cristal·litza en el sistema trigonal. Es troba en forma de grans de fins a 220 micròmetres, i en inclusions en palletes d'elements del grup del platí. La seva duresa a l'escala de Mohs és 5. La keithconnita plúmbica és una varietat que conté plom, que va ser descoberta al dipòsit d'elements del grup del platí de Kirakkajuppura, a Lapland (Finlàndia).
Segons la classificació de Nickel-Strunz, la keithconnita pertany a «02.AC: Aliatges de metal·loides amb PGE» juntament amb els següents minerals: UM2004-45-Se:AgHgPd, pal·ladseïta, miassita, UM2000-47-S:CuFePdPt, oosterboschita, chrisstanleyita, jagüeïta, vasilita, tel·luropal·ladinita, luberoïta, oulankaïta, telargpalita, temagamita, sopcheïta, laflammeïta i tischendorfita

## Formació i jaciments

És un mineral rar, que es troba juntament amb altres minerals del grup del platí en complexos ultrabàsics i en placers. Sol trobar-se associada a altres minerals com: merenskyita, kotulskita, tel·luropal·ladinita, moncheïta, vysotskita, or natiu o magnetita. Va ser descoberta l'any 1979 a la mina Stillwater, a Nye (Montana, Estats Units).

## Referències

* ↑ «Keithconnite» (en anglès). Mindat. [Consulta: 20 febrer 2016].
* 1 2 «Keithconnite» (en anglès). Handbook of Mineralogy. [Consulta: 20 febrer 2016].
* ↑ «Plumbian Keithconnite» (en anglès). Mindat. [Consulta: 20 febrer 2016].